
Tisztelt Elnök Úr!

A MÁV-START Zrt. Központi Üzemi Tanácsa 2010. május 13-ai ülésén megvitatta a VDSZSZ Szolidaritás azon tartalmú indítványát, amely a MÁV-START Zrt. FB elnökének visszahívása kezdeményezésére irányult, és az alábbi határozatot hozta:

A MÁV-START Zrt. Központi Üzemi Tanácsa a rendelkezésre álló adatok alapján megállapítja, hogy a MÁV-START Zrt. FB elnöke tűrte, hogy az FB hónapokon keresztül nem ülésezik, ezáltal a MÁV-START Zrt. szabálytalanul működik.

A MÁV-START Zrt. 2010. évi üzleti terve az FB véleményének hiányában került az Alapító részéről elfogadásra. A 2006. évi IV. törvényben foglaltak szerint a Felügyelő Bizottságnak, illetve elnökének jogi lépéseket kellett volna kezdeményeznie a jogszerű állapot helyreállítása érdekében. Ez nem történt meg, emiatt indokolt lenne az FB elnökének visszahívására vonatkozó javaslat megtétele. Figyelemmel a MÁV-START Zrt. jelen gazdasági viszonyaira, ezzel a jogosultsággal a MÁV-START Zrt. Központi Üzemi Tanácsa jelenleg nem él. De nyomatékkal hívja fel a MÁV-START Zrt. FB elnökét, hogy a megbízatása időtartama alatt a jövőben tartózkodjon hasonló törvénysértő magatartástól.

Budapest, 2010. május 13.
Tisztelettel:

Cseh Béla Zoltán

KÜT elnök

